(צילום: מרים אלסטר/ פלאש90)

לקראת הגעתם הצפויה לארץ, שחקי נבחרת ארגנטינה בכדורגל- ביניהם גם השחקן ליאונל מסי- ביקשו שלא להיפגש עם פוליטיקאים בכל זמן שהותם בארץ, כולל בדקות שלפני המשחק בהן נהוגה ללחיצת היד המסורתית.

על פי הדיווח ב'החדשות', ראש הממשלה בנימין נתניהו ושרת התרבות והספורט מירי רגב, ביקשו להיפגש עם מסי ושאר הכוכבים בלשכותיהם לפני המשחק, דבר שככל הנראה לא יקרה.

נזכיר, כי בביקורו האחרון של מסי בישראל, אכן נערכה פגישה בינו לבין פוליטיקאים ישראלים, וזכורה ביותר מאותו מפגש הבעיטה המפורסמת שבעט לעברו נשיא המדינה לשעבר, שמעון פרס ז"ל.

מי שכן יזכו ללחוץ את ידיהם של מסי וחבריו הם בני נוער רבים עם מוגבלויות שהוזמנו למשחק בעקבות דרישתה של נבחרת ארגנטינה להזמין כמה שיותר בני נוער כאלו.